open-index/open-wikipedia-markdown huggingface dataset:
Verslo analitika

**Verslo analizės sistema**, **vadovybės informavimo sistema**, **verslo informacijos valdymas**, rečiau **intelektualios verslo aplikacijos** (**Business-Intelligence**, angl. „business intelligence“ = *verslo ištyrimai*, *verslo žvalgyba* sntr. *BI*) – XX a. paskutiniame deš. vad. sistemos ir visi procesai, skirti sisteminei įmonėje ir jos verslo aplinkoje esančių veiksnių, objektų analizei (intelligence).

Tikslas – gauti žinias, svarbias įmonės strategijai, operaciniams, taktiniams veiksmams, strateginiams sprendimams. Ataskaitos gali būti gaunamos automatizuotai pagal tam tikrą periodą arba naudojant ad hoc užklausas. Ataskaitų tipai yra įvairūs ir priklauso nuo naudojamos programinės įrangos galimybių.

Business intelligence galimybės gali būti įdiegtos ir įprastoje verslo valdymo sistemoje, tačiau dažniau parenkamos duomenų sandėlių platformos.

Tai taip pat yra technologijų ir įgūdžių visuma, padedanti priimti verslo (valdymo) sprendimus. Šis IT verslo segmentas yra verslo analizės įrankis ir priklauso IT produktų grupei: nuo paprastų MS SQL OLAP kubų iki tokių sistemų, kaip "Tableau", "QlikView", “WebFOCUS”, “Business Objects”, „Cognos“, „Corporate Planner“, „Microstrategy“, Siebel, Oracle, Hyperion.
Džaulis

**Džáulis** (žymimas raide **J**) – išvestinis SI sistemos energijos arba darbo mato  vienetas, lygus darbui, kurį atlieka 1 niutono (N) jėga, pastumdama kūną 1 m, ir išreiškiamas lygtimi **[[kilogramas|kg]]·[[metras|m]]²/[[sekundė|s]]²** (**[[Niutonas|N]]·[[metras|m]]**). Remiantis šia formule, tas pats dydis gali būti apibrėžtas kaip vienas niutonmetras ir žymimas simboliu **N·m**. Tačiau niutonmetras dažniausiai naudojamas ne energijos, tačiau jėgos momento kiekiui matuoti.

Bazinių vienetų išvestinę taip galima gauti pasinaudojus lygtimi E=mc², kur E yra energija džauliais, m - masė kilogramais ir c yra šviesos greitis metrais per sekundę.

Džaulis pavadintas anglų fiziko Džeimso Preskoto Džaulio (1818–1889) garbei.

## Kartotiniai ir daliniai dydžiai

## Perskaičiavimai




## Šaltiniai
Ekonominė informatika

**Ekonominė informatika** – mokslas apie informacines bei komunikacijos sistemas, taikomas realiose socialinėse ir ekonominėse situacijose.

Jai būdingas interdiscipliniškumas; ji remiasi informatika ir ekonomika, ypač mikroekonomika.
Eugenijus Oneginas

**Eugenijus Oneginas** (taip pat **Eugenijus Onieginas**, ) – eiliuotas A. Puškino romanas, sukurtas 1833 m. Į lietuvių kalbą išverstas 1947 m. Antano Venclovos.

## Fabula
Jaunas aukštuomenės atstovas paveldi testamentu žemėvaldą ir iš miesto, kur išbandė visus gyvenimo malonumus, atsikelia į kaimą. Nuolat jaučia tuštumą; jį pamilsta Tatjana. Romane atskleidžiama nelaimingos meilės istorija.

## Išnašos

## Nuorodos

* Romano tekstas 
* Romano tekstas 
* Libretas, opera ''Евгений Онегин''
Neurobika

**Neurobika** ( iš  ir ) – smegenų „aerobika“.

Tai reguliariai atliekami multisensoriniai pratimai, kuriais stimuliuojamos bei aktyvuojamos įvairios smegenų pusrutulių sritys.

Termino „neurobika“ autorius neuromokslininkas Lawrence Katz.

## Pratimai
Pratimų tikslas – aktyvizuoti, įtraukti kuo daugiau jutimų (organų), koncentruoti dėmesį į pojūčius ir juos lavinti.

Tam tinka įvairios technikos: vietoj įprastinių veiksmų, anksčiau atliekamų tik viena kuria nors ranka, daroma kita (pvz., valgoma, rašoma, valomi dantys vietoj dešinės – kaire), regėtus vaizdinius stengiamasi išlaikyti atmintyje ir po to atvaizduoti popieriuje, susieti su garsais arba kvapais, pagal pažįstamų viet(ovi)ų garsus ir kvapus stengiamasi tiksliai atpažinti žinomą objektą, lokalizuoti buvimo vietą, atidžiai ištyrinėti egzotiškų vaisių kvapus, skonį, užsimerkus stengtis pajusti skirtumus lyginant su žinomais objektais.

## Taip pat skaitykite
Mentalinė aktyvavimo treniruotė (MAT).

## Šaltiniai
* Lawrence C. Katz und Manning Rubin von Goldmann. Neurobics - Fit im Kopf. 83 Übungen zur Leistungssteigerung des Gehirns. 2001.

## Nuorodos

* Neurobikos pratimai Timothy Sexton, 2006
Treniruotė

**Treniruotė**, **Treniravimas** – tikslingas žmogaus fizinių ar psichinių savybių ugdymas, stiprinimas, lavinimas; organizmo, psichikos savybių ir galimybių plėtimas.

## Tikslai
Remiantis 3 aspektais galima išskirti:
* Judrumo sumažėjimo prevencija
** Protinį darbą dirbantiems asmenims,
** vaikams, moksleiviams
** pagyvenusio amžiaus žmonėms;
* Reabilitacija po
** ligų,
** kaulo lūžių,
** ilgo buvimo ligoninėje;
* organizmo funkcionalumo išlaikymas ir stiprinimas
** sporto mėgėjų
** sportininkų profesionalų, taip pat fizinių galimybių silpninimas sezono pabaigoje (*„detreningas“*).

## Objektas
Treniruojamas greitis, jėga, ištvermė, judrumas, koordinacija, orientacija.

## Rūšys
* **Bendroji atletika:** ištvermės sporto šakose lavinamas judrumas, stiprinami judėjimo ir atramos sistemos organai, kvėpavimas.
* **[[Ištvermės treningas]]:** gerinama ir racionalizuojama medžiagų apytaka, kraujotaka. Variantai: jėgos, greičio ištvermės treniravimas.
* **Specifinės treningo rūšys**:
* **[[Cirkuliarinis treningas]]:** keli pratimai kartojami keletą kartų pakaitomis.
* **[[Diferencinis treningas]]:** jo metų ištaisomos motorikos klaidos.

## Periodai
Planavimas priklauso nuo varžybų sezono:

* *Makrociklas*: 1 metai arba 11 mėnesių, pvz., dviračių sporte – lapkričio 1 d.– rugsėjo 30 d. (1 mėnesio pertrauka, poilsis)

* *Mezociklas*: tam tikros treniravimo rūšys, metodai išdėstomi taip, kad jie apimtų maždaug 1 mėnesį. Kai kuriose sporto šakose treniravimosi metai skirstomi į ciklus (po 2-4 mėn.).

* *Mikrociklas*: 1-4 savaičių laikotarpis, kai kiekvienai savaite skiriamas atskiras treniruotės planas, apimantis atskiras treniruotės dalis. Taip pat gali būti planuojama kiekviena diena sudarant detalius ar apytikslius aprašus.

## Ribinių krūvių teorija
Ribinių krūvių teorija taikoma įvairiose gyvenimo srityse. Ji remiasi dialektika – priešybių vienybe ir kova. Žmogus stiprėja, nuolat ir tikslingai nugalėdamas kliūtis, telkdamas savo fizinius, intelektinius ir emocinius išteklius.

*Kuo sudėtingesnė kliūtis, tuo labiau aktyvinami rezervai, iki maksimalių galimybių įtempiamos jėgos.*

## Taip pat skaitykite
* Autogeninė treniruotė
* Mentalinė aktyvavimo treniruotė
* Futbolas
* Ištvermė
* Superkompensacija
* Kultūrizmas
* Fitnesas

## Papildomam skaitymui
 	
* Thomas Scherz. Psichikos treniravimas. 205 p.,Alma littera, 1999 m. ISBN 9986-02-569-9
MAT

Triraidė santrumpa **MAT** gali reikšti:

* MAT – mentalinio aktyvavimo treniruotė;
* MAT () – *mokymo magistro* laipsnis JAV švietimo sistemoje. Panašus į *Master of Education* laipsnį, bet skirtingas;
* MAT (*Monades Apokatastasis Taksis*, ) – Graikijos policijos specialiosios pajėgos;

* MAT-49 – Prancūzijos pistoletas kulkosvaidis, naudotas 1949–1947 m.
Abatas

**Abatas** (vėl. ,  – *tėvas*) – abatijos viršininkas, garbės titulas.

Nuo V-VI a. taip vadinamas vienuolyno vadovas. Pradžioje abatą rinko vienuoliai, o patvirtindavo vyskupas. Didėjant vienuolynų valdoms abatai tapo tiesiogiai pavaldūs popiežiui. Abatas turi privilegiją per liturgines apeigas ir bažnytines iškilmes nešioti vyskupo insignijas. Atitinkamai moteris – **abatė**.

Nuo X a. įkurti ordinai pasirinkdavo kitus titulus: propstas, prioras, gvardijonas, superioras arba rektorius.

## Išnašos
AT

**AT** gali reikšti:

* Autogeninė treniruotė;
* Aukščiausioji Taryba;
* Aukščiausiasis Teismas;
* Austrijos - ISO 3166-1 standartu apibrėžtas šalies dviejų raidžių kodas;
* ISO 3166-2:AT - ISO 3166-2 standarto sudėtinė dalis apibrėžianti Austrijos padalijimą į regionus.

**At** gali reikšti:
* Astačio kodas.
Gintaro kambarys

**Gintaro kambarys** (; ) – kambarys, sukurtas XVIII a. pr. vokiečių ir danų menininkų Prūsijos karaliui Frydrichui I.

Gintaro kambarį Prūsijos karaliaus Frydricho I sūnus Frydrichas Vilhelmas 1716 m. padovanojo Rusijos valdovui Petrui I. Petras I šį prašmatnų kambarį įsakė įrengti carų vasaros rezidencijos rūmuose Carskoje Selo (dabar Puškinas) netoli Sankt Peterburgo ir pavertė jį ištaiginga pokylių sale. Rusijos architektas Bartolomėjas Rastrelis papildė ją dvidešimt keturiais veidrodžiais ir perlamutru inkrustuotomis grindimis, nes originalus kambarys buvo mažesnis, nei jam skirta patalpa.

## Antrasis pasaulinis karas
Prasidėjus Vokietijos invazijai į SSRS per II pasaulinį karą, rūmai buvo vokiečių užimti, Gintaro kambarys išvežtas į Karaliaučiaus pilį. Kurį laiką jis buvo viešai rodomas, bet, artėjant frontui, vokiečiai kambarį vėl supakavo į dėžes, kurias sukrovė pilies rūsiuose. 1944 m. balandį britų bombonešiai miestą subombardavo.

Pasibaigus karui, pilies rūsiuose šio unikalaus lobio jau nebebuvo. Sklido gandai, kad vokiečiai skubiai išgabeno dėžes su gintaro kambariu laivu, kurį nuskandino rusų povandeninis laivas. Galiausiai 1959 m. buvo gauti duomenys, kad kambarys paslėptas druskos kasyklose. Tačiau, kai prie tariamos slaptavietės atvyko tyrinėtojai, įvyko paslaptingas sprogimas ir kasyklą užliejęs vanduo privertė nutraukti paieškas.

## Atstatymas

Gintaro kambario atstatymas buvo pradėtas 1981 m. Minint Sankt Peterburgo 300-ąsias metines 2003 m., Gintaro kambarys buvo pilnai atstatytas Sankt Peterburgo menininkų. Dabar jis eksponuojamas Jekaterinos rūmuose.

## Nuorodos

* Gintaro kambarys  (anglų, vokiečių k.)
* International Bibliography of Publications about the Amber Room 

## Išnašos
Vilniaus bernardinių vienuolynas

**Švč. Mergelės Marijos Nekaltojo Prasidėjimo Bernardinių (kolečių) vienuolynas** yra istorinis Vilniaus vienuolynas, buvęs Užupyje, Malūnų g. 3-iajame name.

## Istorija

Vienuolynas įsteigtas 1495 metais. Dabartiniai pastatai statyti nuo 1795-ųjų, atstatant 1794-ųjų metų sukilimo metu sudegusius medinius. 1864 metais vienuolynas uždarytas, seserys perkeltos į kitoje Vilnios pusėje esantį Šv. Mykolo bažnyčios vienuolyną.

Iki 1867-ųjų metų vienuolyną su Vilniaus Bernardinų bažnyčia jungė per upę einanti galerija, kuri, apgadinta per 1845 potvynį, iki šių dienų neišliko.

## Tiltas
1980-aisias metais statant VDA (tuo metu Dailės institutas) naująjį korpusą, reikėjo privežti statybines medžiagas ir techniką, todėl truputį žemiau buvo pastatytas gelžbetoninis tiltas.

## Nuorodos
* Daugiau vienuolyno istorijos VDA leidinyje 
* Vienuolynas prie Šv. Mykolo bažnyčios
Dick Advocaat

**Dikas Nikolasas Advokatas** (g. 1947 m. rugsėjo 27 d. Hagoje) – Nyderlandų futbolininkas, futbolo treneris.

## Karjera
; Žaidėjo karjera
Kitados rungtyniavo tokiuose klubuose kaip ADO Den Haag, Roda JC Kerkrade, Sparta Rotterdam, FC Utrecht, Chicago Sting.

; Trenerio karjera

## Išnašos

## Nuorodos
*
Publicistika

**Publicistika** (, „išviešinti“)

* Publikavimas kaip masinė komunikacija greta kitų formų kaip žiniasklaida ar knyga, spauda, filmas, radijas, TV;
* Mokslinė disciplina, dėstoma nuo 1934; pradinininkas – Emil Dovifat, Berlyno universitetas.
Ji buvo institucionalizuota XX a. 5 deš. Taip pat žr. komunikacijos mokslai.
Didysis tinamas

**Didysis tinamas** (*Tinamus major*) – tinaminių (*Tinamidae*) šeimos paukštis. Kūnas pilkai rudas, 43 cm ilgio. Masė 1100 g. Deda 4 kiaušinius. Peri patinas apie 3 savaites. Patelė kiaušinių dėtį palieka ir susiporuoja su kitu patinu, ir vėl deda kiaušinius. Patelė per 8 mėnesius trunkantį veisimosi sezoną vidutiniškai susiporuoja su 5-6 patinais.
Baltagerklis tinamas

**Baltagerklis tinamas** (*Tinamus guttatus*) – tinaminių (*Tinamidae*) šeimos paukštis. Kūnas 32-36 cm ilgio. Paplitęs Brazilijoje, Amazonės drėgnuose miškuose. Minta sėklomis, vaisiais ir bestuburiais.
Tarpžvaigždinė medžiaga

**Tarpžvaigždinė medžiaga** – labai retos dujos, susimaišiusios su mažytėmis dulkelėmis, kosminiais spinduliais ir pasklidusios tarp žvaigždžių galaktinėje erdvėje. Saulės apylinkoje 1 cm³ erdvės rastume vos vieną kitą atomą. Paukščių Take pasitaiko vietų, kur tarpžvaigždinės medžiagos tankis tūkstančius kartų didesnis. Tai irgi nėra daug, palyginti su oru, kuriuo kvėpuojame. Tačiau to pakanka, kad 10–30 šviesmečių skersmens kosminių dujų ir dulkių telkinys taptų nepermatomas. Paukščių Take tokių debesų daug, ir optinio diapazono prietaisai bejėgiai įveikti jų tamsą. Iš ten Žemę pasiekia tik infraraudonieji spinduliai ir radijo bangos.

Tarpžvaigždinės medžiagos galaktikoje nėra daug: ji sudaro tik apie 2 % žvaigždžių masės. 99 % tarpžvaigždinės medžiagos sudaro dujos, tarp kurių vyrauja vandenilis (74 %) ir helis (24 %). Dulkių labai mažai – vos 1 % tarpžvaigždinės medžiagos.

Kosminės dulkelės susideda iš metalų, jų oksidų, amorfinių silikatų, ir organinių anglies junginių.

## Trijų fazių tarpžvaigždinės terpės modelis
1969 metais Field, Goldsmith ir Habing pasiūlė statinį dviejų fazių tarpžvaigždinės terpės modelį. Pagal juos, tarpžvaigždinė medžiaga susidėjo iš šaltos būsenos medžiagos (T 



## Šaltiniai
Antanas Vaičiulaitis

**Antanas Vaičiulaitis** (1906 m. birželio 23 d. Didžiuosiuose Šelviuose, Vilkaviškio valsčius – 1992 m. liepos 22 d. Vašingtone, JAV) – Lietuvos diplomatas, rašytojas, vertėjas.

## Biografija
Baigė Vilkaviškio „Žiburio“ gimnaziją. Lietuvos universitete studijavo lietuvių ir prancūzų kalbą bei literatūrą, pedagogiką, psichologiją. Prancūzų literatūros studijas gilino Grenoblio ir Sorbonos universitetuose.

Dirbo Lietuvos telegramų agentūroje ELTA. 1940 m. pradžioje Lietuvos užsienio reikalų ministras Juozas Urbšys paskyrė jį į diplomatinę tarnybą atstovybėje prie Šventojo Sosto Vatikane. Sovietų Sąjungai okupavus Lietuvą, nebegalėjo sugrįžti Tėvynėn.

Gavęs kunigo J. Navicko pasiūlymą, išvyko į JAV. Dėstė Marianapolio kolegijoje Thompsone, Fordhamo universitete studijavo anglų ir amerikiečių literatūrą. Scrantono universitete dėstė prancūzų kalbą ir literatūrą. Dvidešimt penkerius metus dirbo „Amerikos balso“ informacinėje agentūroje Niujorke, vėliau Vašingtone.

Dalyvavo skautų veikloje.

## Kūryba
A. Vaičiulaičio slapyvardis *Aug. Raginis*. Žymiausias kūrinys – romanas „Valentina“.

Antanas Vaičiulaitis – XX a. ketvirtojo dešimtmečio kartos rašytojas, išsiskiriantis ypač šviesia humanistine pasaulėvoka ir dėmesiu estetiniam kūrinio formos tobulumui. Vaičiulaitis yra vienas ryškiausių krikščioniškojo humanizmo atstovų lietuvių literatūroje, gretintinas su tokiais XX a. prancūzų ir italų literatūros meistrais kaip Andrė Morua (*André Maurois*), Fransua Moriakas (*[[François Mauriac]]*), Džiovanis Papinis (*Giovanni Pappini*). Stilistine kultūra, vakarietiška kūrybine orientacija jis primena Jurgį Savickį ir Henriką Radauską, kaip ir jie, atstovauja brandžiai ir laisvai nepriklausomos Lietuvos meninei kultūrai.

## Nuorodos
* Literatūros antologija. Antanas Vaičiulaitis: ''Valentina''
* "Aidų" redaktoriai: Antanas Vaičiulaitis
Ochrinis tinamas

**Ochrinis tinamas** (*Tinamus solitarius*) – tinaminių (*Tinamidae*) šeimos paukštis. Kūnas 42-48 cm ilgio. Masė 1500-1900 g. Paplitęs Argentinoje ir Paragvajuje.
Artūras Skardžius

**Artūras Skardžius** (g. 1960 m. lapkričio 17 d. Subačius, Kupiškio raj.) – Lietuvos politinis veikėjas.

## Biografija
1978 m. baigė Panevėžio 2-ąją vidurinę mokyklą, 1986 m. – Vilniaus inžinerinį statybos institutą, įgijo inžinieriaus ekonomisto specialybę.

1984–1988 m. Vilniaus miesto gamybinėje butų ūkio valdyboje vyresnysis inžinierius, gamybos skyriaus viršininkas. 1988–1991 m. Vilniaus miesto 2-osios vidurinės profesinės technikos mokyklos dėstytojas. 1991–1993 m. UAB „Askara“, direktorius. 1994–1998 m. bendros Lietuvos-Vokietijos-Turkijos įmonės „Nefra" komercijos direktorius. 1999–2000 m. UAB „Rastma" direktorius, UAB „Vilniaus vaisiai ir daržovės“ ir UAB „Dzūkijos dujos“ valdybos narys. 1998–2000 m. Lietuvos vaisių ir daržovių prekybos įmonių asociacijos „Vaisiai ir daržovės“ prezidentas.

2000–2008 m., 2012–2020 m. ir nuo 2021 m. Seimo narys, 2000–2004 m. Seimo pirmininko pavaduotojas. 2009–2012 m. UAB „AS Double Invest“ Vilniaus regiono vadovas. 2020–2021 m. Seimo nario Vytauto Gapšio padėjėjas.

„Karate-Do“ klubo narys.

## Kritika
Įsipainiojęs į nedeklaruotus interesų konfliktus su Rusijos ir Baltarusijos verslininkais energetikos srityje. Gavo Rusijos banko „Belgazprombank“ paskolą. Priešinosi SGD terminalo, turėjusio užtikrinti Lietuvos energetinę nepriklausomybę nuo Rusijos, statyboms. Dėl šių skandalų A. Skardžiui bandyta kelti apkalta. Tačiau politikui pavyko išsaugoti savo mandatą – jį apgynė valdančioji koalicija.

2021 m. rugsėjo 20 d. Vilniaus apygardos administracinio teismo teisėjų kolegija priėmė A.Skardžiaus sutuoktinei S.Skardžiuvienei nepalankų teismo sprendimą, kad būtų panaikintas galimai neteisėtai gautas kaimo turizmo sodybų statybos leidimas Aukštadvario regioninio parko Vilkokšnio kraštovaizdžio draustinyje.

## Šeima
Vedęs; žmona Snieguolė Skardžiuvienė, verslininkė, Baltarusijos įmonės akcininkė; vaikai – sūnūs Tautvydas ir Mantas, dukra Kotryna.

## Išnašos
Pilkasis tinamas

**Pilkasis tinamas** (*Tinamus tao*) – tinaminių (*Tinamidae*) šeimos paukštis. Paplitęs Brazilijoje, taip pat Bolivijoje ir Argentinoje.

Įrašytas į Tarptautinę raudonąją knygą.
Geltonkojis tinamas

**Geltonkojis tinamas** (*Crypturellus noctivagus*) – tinaminių (*Tinamidae*) šeimos paukštis. Kūnas 30-34 cm ilgio. Deda 2-3 kiaušinius. Paplitęs Brazilijoje, žemumose iki 400 m aukštyje.

Rūšis yra prie išnykimo ribos, todėl įrašyta į Tarptautinę raudonąją knygą.
Brazilinis tinamas

**Brazilinis tinamas** (*Crypturellus strigulosus*) – tinaminių (*Tinamidae*) šeimos paukštis. Kūnas 30 cm ilgio. Paplitęs šiaurės ir šiaurės rytų Brazilijoje.

## Paplitimas
Brazilinis tinamas gyvena atogrąžų ir subtropikų žemumų drėgnuose miškuose iki 500 m altitudėse. Rūšies arealas – šiaurės vakarų Bolivija, pietų Brazilijos Amazonija ir rytų Peru.

## Šaltiniai
Kognityviniai mokslai

**Pažintiniai mokslai, kognityviniai mokslai, kogniciniai mokslai** – mokslo sritis, siekianti ištirti kognityvinius reiškinius, gebėjimus. Tai tarpdisciplininis tyrimo laukas, į kurį patenka ir psichologija, ir neuromokslų pošakiai, pažinimo teorija, filosofija ir kt. Kognicinių mokslų vystymosi pradžia – 1956 m. Iki tol psichologijoje bei dvasios filosofijoje biheviorizmas vaidino didelį vaidmenį. 1956 m. Masačusetso technologijų institute įvyko Informacijos teorijos simpoziumas, davęs pradžią intensyvesnei pažintinių mokslų plėtrai.

## Literatūra
* Rolf Pfeiffer, Christian Scheier: *Understanding Intelligence.* MIT Press, Cambridge, Mass 1999, ISBN 0-262-16181-8.
* Paul Thagard: *Kognitionswissenschaft. Ein Lehrbuch.* Klett-Cotta, Stuttgart 1999, ISBN 3-608-91919-8.
* Francisco J. Varela: *Kognitionswissenschaft, Kognitionstechnik. Eine Skizze aktueller Perspektiven.* Suhrkamp, Frankfurt a. M. 1990, ISBN 3-518-28482-7.
Pilkakojis tinamas

**Pilkakojis tinamas** (*Crypturellus duidae*) – tinaminių (*Tinamidae*) šeimos paukštis. Kūnas 28,5-31 cm ilgio. Paplitęs Kolumbijos ir Venesuelos tropiniuose miškuose iki 500 m aukštyje.

Rūšis įrašyta į Tarptautinę raudonąją knygą.

## Nuorodos
*Crypturellus duidae
Rudasis tinamas

**Rudasis tinamas** (*Crypturellus obsoletus*) – tinaminių (*Tinamidae*) šeimos paukštis. Kūnas 25-30 cm ilgio, tamsiai rudas. Masė 350-550 g. Paplitęs Brazilijoje.

Rūšis įrašyta į Tarptautinę raudonąją knygą.
Trumpasnapis tinamas

**Trumpasnapis tinamas** (*Crypturellus parvirostris*) – tinaminių (*Tinamidae*) šeimos paukštis. Kūnas 20-32 cm ilgio. Masė 150-250 g. Paplitę Peru, Bolivijoje, Paragvajuje, Argentinoje ir Brazilijoje tropiniuose miškuose.
Mažasis tinamas

**Mažasis tinamas** (*Crypturellus soui*) – tinaminių (*Tinamidae*) šeimos paukštis. Kūnas 22-24 cm ilgio. Masė apie 220 g. Plunksnų danga ruda, galva su pilku atspalviu. Paplitę drėgnuose vešliuose miškuose nuo pietų Meksikos iki pietų Brazilijos. Deda 2 kiaušinius. Jaunikliai viščiukinio tipo. Minta sėklomis, uogomis ir kai kuriais vabzdžiais.

Rūšis įrašyta į Tarptautinę Raudonąją knygą.
Banguotasis tinamas

**Banguotasis tinamas** (*Crypturellus undulatus*) – tinaminių (*Tinamidae*) šeimos paukštis. Kūnas 28-32 cm ilgio. Masė: patino – 460-560 g, patelės – iki 620 g. Paplitęs Brazilijoje. Yra keletą porūšių.
Massiel

**Massiel** (**María de los Ángeles Santamaría Espinosa**, g. 1947 balandžio 2 d. Madride) – ispanų dainininkė. Didžiausias karjeros pasiekimas – 1968 metais, atstovaujant Ispanijai su daina „La, la, la“, laimėtas Eurovizijos dainų konkursas.

## Sėkmingiausi kūriniai
* 1966 Rufo el pescador
* 1966 ¿Y sabes que vi?
* 1966 Él era mi amigo
* 1967 Rosas en el mar
* 1967 Aleluya nº1
* 1967 La moza de los ojos tristes
* 1968 La, la, la
* 1968 Deja la flor
* 1970 Dejas las montañas
* 1973 Rompe los silencios
* 1976 María de los guardias
* 1981 Eres
* 1981 El amor
* 1982 Acordeón
* 1983 Marinero
* 1983 Más fuerte
* 1984 Voy a empezar de nuevo
* 1986 Todo lo que cambié por ti
* 1986 Volverán

## Nuorodos
* Biografija 
*
Dėmėtasis tinamas

**Dėmėtasis tinamas** (*Nothura maculosa*) – tinaminių (*Tinamidae*) šeimos paukštis. Kūnas 24-26 cm. Masė: patelė 160-300 g, patinas – 160-340 g. 

Paplitęs Brazilijoje, Paragvajuje, Urugvajuje, Argentinoje.
Smulkusis tinamas

**Smulkusis tinamas** (*Nothura minor*) – tinaminių (*Tinamidae*) šeimos paukštis. Kūnas 18-19,5 cm ilgio. Masė apie 158 g. Paplitęs Brazilijoje. Gyvena tropinėse zonose iki 1000 m aukštyje virš jūros lygio.
Raudonsparnis tinamas

**Raudonsparnis tinamas** (*Rhynchotus rufescens*) – tinaminių (*Tinamidae*) šeimos paukštis. Paplitęs pietų Brazilijoje, Paragvajuje, Bolivijoje ir šiaurės Argentinoje.

Gyvena įvairiuose biotopuose ir aukštyje. Žemumų rajonuose paplitęs drėgnose pievose, savanoje, aukštumų srityse apsigyvena krūmingose vietose. Minta vabzdžiais, vaisiais ir kt. Maisto racionas priklauso nuo metų laikų. Medžiojamas, tačiau dėl didelio gyventojų tankumo smarkiai išnaikintas, todėl 3 porūšiai įrašyti į Tarptautinę raudonąją knygą.
Margasis tinamas

**Margasis tinamas** (*Crypturellus variegatus*) – tinaminių (*Tinamidae*) šeimos paukštis. Kūnas 28-31 cm ilgio. Masė: patino – apie 370 g, patelės – 350-420 g. Paplitęs Pietų Amerikoje: Brazilijoje, Peru, Kolumbijoje, Venesueloje tropikų ir subtropikų miškuose. Gyvena iki 1300 m aukštyje virš jūros lygio.

Rūšis įrašyta į Tarptautinę raudonąją knygą.
Vežimas (kortų žaidimas)

**Vežimas** – kortų žaidimas, žaidžiamas klasikinėmis lošimo kortomis. Vežimą žaisti gali 2, 3 arba 4 žaidėjai. Žaidžiama su 24 kortomis.

## Taisyklės

Sėda ratu, kortos išdalinamos visos po lygiai, nesvarbu, koks būtų žaidėjų skaičius. Jei tradiciškai vežimą žaidžia 4 žaidėjai, kiekvienam išdalinama po 6 kortas. Pradedant naują žaidimą, duodama kortas nukelti žaidėjui, kuris sėdi dešinėje ir laikrodžio rodyklės eiga išdalinamos kortos ne daugiau kaip po tris. Kozerius išsirenka patys žaidėjai.

Žaidžiama ilgai, kol lieka 2 žaidėjai ir pervertinėja kortą, o jei gerai išdalinamos kortos, žaidimas tęsiasi nebūtinai kelias minutes, ypač, jei prie stalo susėda tikri šio žaidimo mokovai. Žaidime nėra laimėtojo – nustatomas pralaimėjusysis, padėjęs į kaladę paskurtinę kortą. Jokių „uodegų“, kuomet paskutinysis kortą žaidėjas turi kuo atsikirsti, tačiau jis liko paskutiniu, negali būti.

### Žaidžiant keturiese

Sėdint ratu koziriai seka taip: kryžiai – pikai – čirvai – būgnai. Kertant savais koziriais priešpriešais esantis žaidėjas gali atkirsti tavuoju koziriu, tik aukštesniu, arba dėti savąjį kozirį ir ant viršaus užmesti kitą kortą. Jei užvažiuoja tavuoju koziriu, pvz., kryžium, tu atsikerti aukštesniu kryžiumi. Kai kuris nors žaidėjas išeina (išsimeta kortas) jo koziriai, pvz., kryžiai tampa laisva korta. Būtinas kozirių metimas. Pvz., tavo koziriai kryžiai, tau po ranka sėdi pikai, o tu sėdi po būgno ranka, būgnas išmeta vyną ir tada kryžius turi dėti kozirį, o jei neturi kryžius savojo kozirio – ima visas ant stalo esančias kortas (paima kortas į savo namus, tai yra namo). Taip lošiama tol, kol visi išsimes kortas, pas ką lieka visa kaladė, tas pralošia vežimą ir dalina visiems kortas. Kai žaidėjas paima namo kortas, kitas žaidėjas ant stalo paprastai išmeta viena kortą, o šiaip, kai ant stalo jau duoda atsimušti, tada su viena korta atsimuši ir kitam varžovui užmeti kortą, su kuria reikalauji kozirio, siunti namo arba duodi laisvai eiti.

## Žaidimo tikslas

Išsimesti kuo greičiau visas savo kortas, kad priešininkas eitų vežimą traukti ir priešininką nusiųsti namo, kad jis susirinktų visą kaladę ir taip praloštų.

Siekiant žaidimą padaryti įdomesnį, sugalvota, kad laimėti kertant vynų valetu reiškia pažeminimą, nes ši korta praminta gaidžiu. Arba tarp 2 pasilikusių žaidėjų paskutinį kirtį užmesti devynake, kaip pačia žemiausia kaladės korta.
Ispaniškoji partija

**Ispaniškoji partija** (arba **Ruy Lopez** anglakalbėse šalyse) – šachmatų debiutas. Pirmieji ėjimai:

**1. e4 e5<br />2. Žf3 Žc6<br />3. Rb5**

Vienas populiariausių debiutų. Galima tokia daugybė variantų, kad šachmatų debiutų enciklopedijoje visi kodai nuo C60 iki C99 skirti vien tik jiems.

## Istorija
Ispaniškoji partija anglakalbėse šalyse vadinama ispanų XVI a. kunigo Ruji Lopeso vardu. Jis šio ir kitų debiutų studijas aprašė 150 psl. knygoje „Libro del Ajedrez“ (1561 m.). (ši knyga turėjo ir kai kurių ezoterinių arba netgi nesąžiningų patarimų, pvz., rekomenduojama padėti lentą taip, kad saulė šviestų į varžovo akis). Nors ir vadinamas Riuji Lopeso vardu, tačiau šis debiutas buvo žinomas dar anksčiau – aptinkamas 1490 m. rašytame Getingeno rankraštyje.

Ispaniškoji partija nebuvo populiari, kol XIX a. viduryje Karlas Janišas, rusų teoretikas, iš naujo neatrado jos galimybių.

Debiutas vis dar plačiai naudojamas, beveik visi žaidėjai jį yra naudoję tam tikru momentu (dviguba karaliaus pėstininkų pradžia labai paplitusi meistrų žaidime) ir daugelis šį debiutą žaidžia tiek baltais, tiek juodais.

## Pagrindai

Įprasta, kad baltieji trečiu ėjimu atakuoja žirgą, kuris gina e5 pėstininką nuo f3 esančio juodųjų žirgo. Reikėtų pažymėti, kad baltųjų grėsmė laimėti juodųjų e eilės pėstininką su **4. Rxc6 dc 5. Žxe5** yra iliuzinė – juodieji gali atsakyti **5…Vd4**, grasinant iškart 2 figūroms (šakutė): žirgui ir e4 pėstininkui ir laimint figūrą su gera pozicija. **3.Rb5** tebėra geras ėjimas: išvystoma figūra, pasirengiama rokiruotei, ir sukeliama potenciali grėsmė (surišimas) juodųjų karaliui. Tačiau kadangi trečias baltųjų ėjimas nereiškia neišvengiamos grėsmės, juodieji gali atsakyti daugybe būdų, iš kurių populiariausias 3…a6.

## Tęsiniai

Populiariausia gynyba nuo ispaniškosios partijos – **3…a6** (Morfio gynyba). Tai – labiausiai ištyrinėtas ispaniškosios partijos variantas. Yra ir kiti variantai, iš jų rimtai ištyrinėti šie:

* 3…g6 (Smyslovo gynyba arba Barneso gynyba)
* 3…Žge7 (Kozijo gynyba)
* 3…Žd4 (Berdo gynyba)
* 3…d6 (Šteinico gynyba)
* 3…f5!? (Šlymano gynyba arba Janišo gambitas)
* 3…Žf6 (Berlyno gynyba)
* 3…Rc5 (Klasikinė gynyba)

## Susiję straipsniai
* Maršalo ataka
* Debiutas (šachmatai)
Trijų Kryžių paminklas

**Trys Kryžiai** – paminklas Vilniaus mieste, ant Kreivojo kalno (aukštis nuo papėdės 64-65 m ir 75-76 m virš Vilnelės lygio). Priklauso Vilniaus pilių valstybiniam kultūriniam rezervatui. Pastatytas pagal Antano Vivulskio projektą, paminklą sudaro sujungti trys balti gelžbetoniniai kryžiai.

Trijų Kryžių paminklas lankymui atviras visą parą, kelio į kalną pradžia – šiaurinėje pusėje, nuo T. Kosciuškos gatvės pusės, įrengtais laiptais.

## Istorija
Trijų Kryžių kalnas atmintinas tuo, kad čia kankinių mirtimi mirė septyni pranciškonai, kuriuos pagonys, didžiajam kunigaikščiui Algirdui nesant mieste, pririšo prie kryžių ir nuo šio kalno numetė upėn sakydami: „Plaukite sau su tuo stabu, kurį liepiate garbinti“. Nuo tada kalnas gavo Trijų Kryžių vardą, nes šiam įvykiui atminti buvo pastatyti trys kryžiai, kurie iki šiol vis atnaujinami. 

Tačiau mokslininkas Ignas Danilevičius rašė, kad šie kryžiai, daugelio miestų pavyzdžiu, pastatyti Magdeburgo teisių suteikimo Vilniui proga.

Pirmojo pasaulinio karo metu Vilniaus šviesuomenės iniciatyva, Rusijos valdžiai draudžiant, paminklui surinkti pinigai. 1916 m. liepos – rugpjūčio mėnesiais padaryti klojiniai, išlietas paminklas ir atlikta jo apdaila. 1950 m. gegužės 30 d. sovietinės valdžios įsakymu paminklas susprogdintas .

1989 m. birželio 14 d. Lietuvos persitvarkymo sąjūdžio iniciatyva atstatytas (darbų vadovas Henrikas Kęstutis Šilgalis).

## Architektūra
Ant plataus išlenkto postamento pusračiu išdėstyti trys vienodos formos kryžiai, priekinis jų pakeltas aukščiau. Juosta išryškintas kryžių kontūras, kryžmų centrai pažymėti kryžiaus vinis simbolizuojančiais iškilimais. Ant postamento pagrindo matomas dedikacinis įrašas.

## Istorinė vertė
Monumentas laikomas tautinės tapatybės ir pasipriešinimo okupacijai simboliu.

Šalia Trijų Kryžių kalno yra Gedimino kapo kalnas, kuriame palaidotas kunigaikštis Gediminas; Bekešo kalnas, kuriame palaidotas Lietuvos ir Lenkijos valstybės karo vadas Kasparas Bekešas; Stalo kalnas, pavadinimą gavęs dėl savo formos.

## Šaltiniai
Cukertorto debiutas

**Cukertoto debiutas** (dar vadinamas **Ateities debiutu**) – debiutas, kurio charakteringa pradžia – **1.Žf3**. Debiutas pavadintas vokiečių šachmatininko Johannes Zukertorto garbei.
Cukertorto debiutas dažnai vadinamas Rečio debiutu, bet šis terminas labiau taikomas Cukertorto debiuto variantui **1. Žf3 d5 2. c4**. Retis naudojo šį būdą nugalėdamas Chosė Raulį Kapablanką 1924 m. Šachmatų debiutų enciklopedijoje (Encyclopaedia of Chess Openings-ECO) Cukertorto debiutas žymimas nuo A04 iki A09.

Pasak ChessBase, iš 20 galimų pirmųjų ėjimų, **1.Žf3** yra trečias pagal populiarumą. Jis perkelia žirgą į gerą laukelį ir paruošia greitai rokiruotei.
Baltieji išlaiko lankstumą, nesiverždami pėstininkais į centrą ir gali laukti, ką darys juodieji.
Nedidelis ėjimo trūkumas tas, kad užblokuojamas f linijos pėstininkas. Tai nėra problema, jei baltieji nesiruošia jo artimiausiu metu judinti, bet netenkama galimybės žaisti **f3** ir **Žge2**.

Įprastai **1.Žf3** pereina į **1.d4**, senąją indiškąją pradžią arba valdovės gambitą. Jei baltieji po to eina **c4**, pozicija gali virsti angliškuoju debiutu. Pozicija gali virsti netgi siciliškąja gynyba, jei žaidimas pradedamas
**1.Žf3 c5 2.e4**

Jei žaidimas nevirsta kokiu nors kitu debiutu, pagrindiniai Cukertorto debiuto ėjimai yra šie:

* **1…Žf6** (ECO kodas A05)
* **1…d5** (A06)
* **2.g3** (Senoji indiškoji pradžia, A07)
* **2…c5 3.Rg2** (Senoji indiškoji pradžia, A08)
* **2.c4** (Rečio debiutas; A09)
* **1…kita** (A04)

## Taip pat skaitykite
* Debiutas
* Hipermodernizmas (šachmatai)
Latviškasis gambitas

**Latviškasis gambitas** – agresyvus, tačiau abejotinas šachmatų debiutas, kurio tąsa gali sukelti įvairių komplikacijų.
Anksčiau jis buvo žinomas kaip Greko kontrgambitas, kol naujas vardas nebuvo 1937 patvirtintas FIDE kongrese.

Naujas vardas – duoklė latvių žaidėjams, konkrečiai – Karliui Betinšui (*Karlis Betins*), kuris analizavo šį debiutą XX a. pradžioje.
Pirminis pavadinimas buvo skirtas italų žaidėjui Džioakinui Grekui (1600-1634) atminti.
Šis debiutas beveik nežaidžiamas aukščiausio lygio žaidime, bet korespondencinių šachmatų žaidėjai jį mėgsta.

ECO kodas - C40 (Karaliaus žirgo debiutas).

Pradžiai būdingi šie ėjimai:

Nuo šio momento studijuojama keletas baltųjų ėjimų, iš jų populiariausi:
Dviejų žirgų gynyba

**Dviejų žirgų gynyba** – šachmatų debiutas, kuris prasideda ėjimais

Tai vienas seniausių debiutų, kurį dar 1580 metais naudojo italas Giulijus Polerijus. Juodųjų trečiasis ėjimas yra agresyvesnė gynyba nei itališkojoje partijoje (**Giuoco Piano** anglakalbėse šalyse) naudojamas ėjimas **3...Rc5**. Bronšteino manymu, pavadinimas „gynyba“ netinka, ir „Čigorino kontrataka“ tiktų labiau. Dviejų žirgų gynybą juodosiomis figūromis naudojo daug agresyvių žaidėjų, tarp jų Michailas Čigorinas, Paulius Keresas, pasaulio čempionai Michailas Talis ir Borisas Spaskis. Šio debiuto teoriją intensyviai studijavo korespondencinių šachmatų žaidėjai Hansas Berlineris ir Jakovas Estrinas.

Populiariausi tęsiniai:
* **3. Žg5** – šiuo ėjimu atakuojamas silpnas f7 laukelis.
* **3. d3** – ramus tęsinys, stiprinant e pėstininką ir atveriant įstrižainę rikiui.
* **3. d4** – šiuo ėjimu prasideda labai aršus taktinis žaidimas. 
ECO kodai C55-C59.

## Nuorodos
* Debiutas (šachmatai)
* Wilkes-Barre variantas
Wilkes-Barre variantas

**Wilkes-Barre** (arba **Traxler**) variantas – dviejų žirgų gynybos (1. e4 e5 2. Žf3 Žc6 3. Rc4 Žf6) variantas, kurios ėjimai:

## Nuorodos
* Debiutas (šachmatai)
* Dviejų žirgų gynyba
Kapablankos šachmatai

**Kapablankos šachmatai** – šachmatų žaidimas, kurio yra keli variantai, žaidžiami ant 10x10 arba 10x8 lentos. Žaidimas pavadintas jo išradėjo, trečiojo pasaulio šachmatų čempiono
Chosė Raulio Kapablankos vardu. Kapablanka manė, kad šachmatams gyvuoti beliko tik keletas dešimtmečių. Žaidimai tarp didmeistrių visada baigsis lygiosiomis.

„Lygiųjų mirtis“ ir buvo pagrindinis impulsas sukurti sudėtingesnį ir turtingesnį žaidimą.

Be įprastinių figūrų, kiekvienas žaidėjas turi dar dvi naujas:

*  Kancleris, kuris juda kaip bokštas ir žirgas;
*  Arkivyskupas, kuris juda kaip rikis ir žirgas.

Naujos, įdomių savybių figūros praturtina žaidimą. Pavyzdžiui, arkivyskupas gali skelbti matą vienišam karaliui (karalius kampe, arkivyskupas jo atžvilgiu stovi įstrižai, per vieną langelį).

Kapablanka tikėjosi, kad šių figūrų įvedimas sumažins lygiųjų galimybę ir žaidimas taps įdomesnis.

## Taip pat skaitykite
* Pasakiškoji figūra
* Šachmatai 960
Andų tinamas

**Andų tinamas** (*Nothoprocta pentlandii*) – tinaminių (*Tinamidae*) šeimos paukštis. Kūnas 25,5-30 cm ilgio. Paplitęs Pietų Amerikos vakarinėje dalyje. Apsigyvena žolėtuose šlaituose, krūmuose.

Rūšiai gresia išnykimas, todėl įrašyta į Tarptautinę raudonąją knygą.
Filidoro gynyba

**Filidoro gynyba** – šachmatų debiutas, kurio ėjimai:

Pavadintas XVIII a. žaidėjo F. Filidoro vardu. Filidoro gynyba turi patikimo, bet neambicingo debiuto reputaciją.

Baltieji paprastai žaidžia **3.d4**, kadangi po keleto kitų ėjimų juodieji gali greitai išlyginti jėgas eidami **3…f5**. Po **3.d4** juodieji turi keletą ėjimų. Vienas iš labiau paplitusių – **3…ed**, senas, pamirštas ėjimas, kuris vis labiau populiarėja. Po **4.Žxd4 Žf6 5.Žc3**, juodieji paprastai žaidžia **…Re7** ir **0-0**. Po šių ėjimų juodieji turi patikimą, bet
pasyvią poziciją. Kita galimybė - bandyti atlikti fianchetto manevrą rikiu į **g7** (Bentas Larsenas taip žaidė keliose partijose, taip pat ir lygiosiose su Michailu Taliu 1969)

Dar vienas juodųjų pasirinkimas – išlaikyti įtampą centre ir išbandyti planą su **...Žbd7**, **…Re7** ir **…c6**. Šis planas vadinamas Hanhamo variantu ir buvo mėgstamas Nimcovičiaus. Įprastas tęsinys – **3…Žf6 4.Žc3 Žbd7 5.Rc4 Re7 6.0-0** (**6.Žg5** – įdomi alternatyva: po **6…0-0 7.Rxf7+ Bxf7 8.Že6 Ve8 9.Žxc7 Vd8 10.Žxa8** baltieji turi figūrų persvarą, bet juodieji gali išvystyti stiprią ataką, pavyzdžiui, **10…b5 11.Žxb5 Va5+**) **6…0-0 7.a4** (prevencija prieš **…b5**) **7…c6**)

Agresyvesnis juodųjų variantas – **3…f5** (po **3.d4**), ėjimas, kurį rekomendavo pats Filidoras. Šiame tęsinyje pozicija tampa atviresne nei kituose variantuose.

Juodieji neturėtų žaisti **3…Rg4?**, nes būtų priversti keisti rikį į žirgą ir prarastų laiko po **4.de Rxf3 5.Vxf3 de 6.Rc4**, o po jo **7. Vb3**. „Natūralus“ **6…Žf6** kainuoja pėstininką. Taip buvo žaidžiama įžymiame „operos dėžės žaidime“, kai Polas Morfis baltaisiais atsisakė kirsti pėstininką, bet išlaikė stiprią iniciatyvą po **7…Ve7 8.Žc3**

Baltųjų alternatyva – žaisti **3.Rc4** ir arba atidėti **d4**, arba pamiršti jį visai ir vietoj to žaisti **d3**.

Nuo 2004 m. nėra aukšto lygio žaidėjų, kurie naudotų Filidoro gynybą reguliariai, nors Etjenas Bakro ir Liviu-Dieter Nisipeanu kartais ja eksperimentuoja.

Filidoro gynybos ECO kodas - C41.

## Taip pat skaitykite
* Debiutas (šachmatai)

## Literatūra
* Seel, Christian: *Geheimwaffe Philidor*. Chessgate, Nettetal 2005, ISBN 3-935748-11-6
Damiano gynyba

**Damiano gynyba** – žemo lygio šachmatų debiutas, kurio ėjimai:

Juodųjų **2…f6** – prastas ėjimas, kuris atidengia juodųjų karalių, susilpnina karaliaus pusę ir užima jo žirgo geriausią laukelį. **3.d4** ir **3.Rc4** yra stiprūs atsakymai, bet galingiausias – žirgo aukojimas **3.Žxe5!** Nukirtus žirgą su **3…fe** juodieji atidengiami mirtinai atakai **4.Vh5+ Ke7** (**4…g6** prarandamas, nes **5.Vxe5+**, grasina šakute karaliui ir bokštui) **5.Vxe5+ Kf7 6.Rc4+**. Kadangi imti žirgą būtų nedovanotina, po **3.Žxe5** juodieji turėtų eiti **3…Ve7! 4.Žf3** (**4.Vh5+? g6 5.Žxg6 Vxe4+ 6.Re2 Vxg6**) **Vxe4+ 5.Re2**. Juodieji apgynė pėstininką, bet prarado laiko ir susilpnino karaliaus lentos pusę ir praras daugiau laiko, kai baltieji persekios valdovę eidami Žb1-c3 arba 0-0 ir Be1.

Debiutas pavadintas portugalų meistro Pedro Damiano (1480–1544 m.) vardu, kuris pagrįstai ją vadino silpna.

Damiano gynybos ECO kodas – C40 (Karaliaus žirgo debiutas).

## Taip pat skaitykite
* Debiutas (šachmatai)
Kuoduotasis tinamas

**Kuoduotasis tinamas** (*Eudromia elegans*) – tinaminių (*Tinamidae*) šeimos paukštis. Kūnas 37-41 cm ilgio. Masė 400-800 g. Plunksnų apdaras šviesiai ar tamsiai rudas, ant sparnų baltos dėmės. Turi ilgą, į priekį užlinkusią skiauterę. Viena šviesi juosta yra virš akies, o kita – žemiau jos.

Paplitęs Pietų Amerikos pietinėje dalyje. Gyvena žolėmis apaugusiuose miškuose, brūzgynuose.

Įrašytas į Tarptautinę Raudonąją knygą.
Driežagalvinės

**Driežagalvinės** (*Synodontidae*) – gelmiažuvių (*Aulopiformes*) šeima. Smulkios jūrinės žuvys, kurių kūnas cilindriškas, iki 50 cm ilgio. Burnoje ir ant liežuvio daug aštrių dantų. Gyvena iki 350 m gelmėse. 

Šeimoje yra 5 gentys, 64 rūšys.
## Gentys
*Plerninės driežažuvės (*Bathysaurus*)
*Lenktadantės (*Harpadon*)
*Paprastosios driežagalvės (*Saurida*)
*Ilgasnukės driežagalvės (*Synodus*)
*Bukasnukės driežagalvės (*Trachinocephalus*)

## Nuorodos
*Family Synodontidae – Lizardfishes
*Driežagalvinių (''Synodontidae'') šeimos žuvų iliustracijos ir rūšių sąrašas


Image:Harpodon microchir.jpg|Japoninė lenktadantė (*Harpodon microchir*)
Image:Synodus similis (Lavender lizardfish).gif|Violetinė driežagalvė (*Synodus similis*)
Hipermodernizmas (šachmatai)

**Hipermodernizmas** – šachmatų mokykla, kuri propaguoja lentos centro gynybą daugiau nutolusiomis figūromis, nei pėstininkais, taip iš dalies provokuojant varžovą užimti centrą pėstininkais, kurie vėliau taptų atakų objektu.

Hipermodernioji šachmatų teorijos mokykla žinoma nuo 1920 m. Jos lyderiai:
Aronas Nimcovičius, Richardas Retis, Savelijus Tartakoveris ir Djula Brejeris, – visi kilę iš centrinės Europos. Jų nuomone, šachmatai tapo nuobodžiu, lėtu ir beverčiu žaidimu. Be to, teigė, kad šachmatai negali būti apibrėžiami paprasčiausių taisyklių ir principų rinkiniu, kaip kad bandė padaryti vokietis Zigbertas Tarašas.

Jų siekis – mesti iššūkį tuo laiku egzistavusiai ir nuo 1890 m. Tarašo išpopuliarintam dogmatiniui mokymui. Šiuo mokymu buvo gana supaprastintos didžiojo šachmatų meistro Vilhelmo Šteinico idėjos.
Šteinicas buvo pirmasis žaidėjas, kuris savo žaidimu pademonstravo pozicinių šachmatų idėjas
ir tuos sumanymus, kurie vėliau tapo „Klasikinės“ arba „Modernios“ mąstymo mokyklos pagrindu.
Ši mokykla pabrėžė „statiškumo“ privalumus: pėstininkų silpnumų vengimą, stiprius
žirgų forpostus, ir siekį „gerų“ o ne „blogų“ rikių pėstininkų suvaržytose pozicijose.
Ši mokykla buvo atsvara ankstesiam, bravūriškam Anderseno, Blekburno ir kitų vadinamosios Romantinės mokyklos atstovų stiliui.

1922 m. Retis išleido knygą *Die neuen Ideen im Schachspiel* (Naujos šachmatų idėjos), šachmatinio mąstymo evoliucijos studiją apėmusią laikotarpį nuo Morfio iki hipermodernios mokyklos pradžių. Tartakoverio knyga *Die hypermoderne Schachpartie* (Hipermodernusis šachmatų žaidimas) išspausdinta 1924 m. Nimcovičiaus garsioji knyga *Mein System* (Mano sistema) išleista 1924 m., turėjo hipermodernizmo elementų, bet iš esmės buvo pozicinio žaidimo analizė.

Nors nė vienas hipermoderniosios mokyklos atstovų neiškovojo Pasaulio čempiono titulo, tačiau buvo vieni stipriausių žaidėjų. Pasaulio čempionas Aleksandras Aliochinas buvo siejamas su hipermodernizmu, bet jo stilius greičiau jau buvo hipermodernizmo ir klasikinės mokyklos stilių mišinys. Praktikoje hipermodernizmas nepakeitė klasikinės Šteinico ir Tarašo mokyklos. Netgi atvirkščiai – šiuolaikiniai šachmatų vadovėliai hipermodernizmą laiko klasikinės teorijos priedu ar plėtiniu.
 
Hipermodernūs debiutai: Rečio debiutas, senoji indiškoji gynyba, naujoji indiškoji gynyba,
Nimcovičiaus gynyba, Bogoliubovo gynyba, Čigorino indiškoji gynyba, kataloniškasis debiutas,
senoji indiškoji pradžia, Aliochino gynyba, modernioji gynyba, Pirco-Ufimcevo gynyba ir šiek tiek – angliškasis debiutas. Tokie debiutai kaip 1.a3 (Anderseno debiutas) jau nelaikomi hipermoderniais, nors jie ir delsia užimti centrą pėstininkais, tačiau varžo kitų figūrų vystymą (Šiuo atveju – tiesiog nepadeda vystytis), o tai nėra būdinga hipermodernizmui.
## Išnašos

## Taip pat skaitykite
* Debiutas
Bendrasis nacionalinis produktas

**Bendrasis nacionalinis produktas** (sntr. **BNP**, anksčiau **Bendrasis socialinis produktas**;  – *GNI*, anksčiau *gross national product* – *GNP*) – visų galutinių prekių ir paslaugų, pagamintų šalies piliečių per tam tikrą laikotarpį (paprastai per metus) rinkos kainų suma; tai konkrečios šalies piliečių gautos pajamos.

## Metodikos

BNP yra skaičiuojamas 3 metodais:

* pagal išlaidų srautą
* pagal pajamų srautą
* gamybos metodas: BNP yra suminė visų pagamintų per metus galutinių prekių ir suteiktų paslaugų rinkos vertė.
Grynasis nacionalinis produktas

**Grynasis nacionalinis produktas, GNP** – nacionalinis produktas, lygus atėmus iš BNP tam
tikro laikotarpio amortizacinius atskaitymus. Tai yra suma suteiktų paslaugų ir produkcijos, liekančios visuomenei vartoti bei gamybiniam kapitalui plėsti.
Grynasis pelnas

**Grynasis pelnas** – gautų bendrųjų pajamų dalis, liekanti, atėmus (finansines) subjekto veiklos sąnaudas, ypatinguosius praradimus bei sumokėtus mokesčius.

Tai vienas finansinių rodiklių, svarbių sprendžiant apie ūkio subjekto pelningumą.
Bežibintinės

**Bežibintinės** (*Aulopodidae*) – gelmiažuvių (*Aulopiformes*) šeima. Paplitusios Atlanto ir Ramiojo vandenyno tropinio ir subtropinio klimato jūrose. Aptinkamos ir Viduržemio jūroje.

Šeimoje 1 gentis atogrąžinės bežibintės (*Aulopus*) ir 10 rūšių:
*Kaliforninė bežibintė (*Aulopus bajacali*)
*Afrikinė bežibintė (*Aulopus cadenati*)
**[[Aulopus curtirostris]]*
*Rudoji bežibintė (*Aulopus damasi*)
*Viduržemio jūros bežibintė (*Aulopus filamentosus*)
**[[Aulopus formosanus]]*
*Japoninė bežibintė (*Aulopus japonicus*)
**[[Aulopus microps]]*
**[[Aulopus milesii]]*
*Australinė bežibintė (*Aulopus purpurissatus*)
Plerninės driežažuvės

**Plerninės driežažuvės** (*Bathysauroididae*) – gelmiažuvių (*Aulopiformes*) šeima, kurioje 1 gentis ir 1 rūšis – **Bathysauroides gigas**. Dydis – iki 29 cm. Paplitusios Ramiojo vandenyno vakarinėje dalyje
ties Japonija ir Australija.
Hiperinfliacija

**Hiperinfliacija** – tokia infliacija, kai kainų lygis kyla itin sparčiai. Orientacinis rodiklis – infliacijos dydis apie 50 %.

Hiperinfliacijos reiškinys dažniausiai yra susijęs su dideliais šalies politinio ir ekonominio gyvenimo pokyčiais, pavyzdžiui, karais, pokario sunkumais. Esant hiperinfliacijai, prekės brangsta beveik kasdien, pinigų cirkuliacija vyksta pašėlusiu tempu, kyla ūkio suirutė. Hiperinfliacija kilo Vokietijoje, Vengrijoje, Rusijoje po Pirmojo pasaulinio karo, o 1989 m. ji pasireiškė Lenkijoje.

## Kiekybiniai rodikliai
Kainų lygio augimas (pagal Irving Fisher):

(Transakcijos) \cdot (kainu lygis) = (Pinigu kiekis) \cdot (apyvartos greitis)

Formulė gali būti taip pat:
(Kainu lygis) = 

## Chronologija
Mėnesio infliacija per 50 % buvo:

Hiperinfliacijos iki XX a.:
Žaliaakinės

**Žaliaakinės** (*Chlorophthalmidae*) – gelmiažuvių (*Aulopiformes*) šeima. Dydis 20-25 cm. Būdingos didelės žalios akys nukreiptos žemyn ir į šoną. Paplitusios Atlanto, Indijos ir Ramiajame vandenynuose. Gyvena net iki 2 km gelmėse. Hermafroditai.

Šeimoje 2 gentys, 18 rūšių:
* Smailasnukė žaliaakė (*Chlorophthalmus acutifrons*)
* Paprastoji žaliaakė (*Chlorophthalmus agassizi*)
* Didžiaakė žaliaakė (*Chlorophthalmus albatrossis*)
* Afrikinė žaliaakė (*Chlorophthalmus atlanticus*)
* Adeno žaliaakė (*Chlorophthalmus bicornis*)
* Apvalioji žaliaakė (*Chlorophthalmus borealis*)
* Brazilinė žaliaakė (*Chlorophthalmus brasiliensis*)
* *[[Chlorophthalmus chalybeius]]*
* Raguotoji žaliaakė (*Chlorophthalmus corniger*)
* Ichtiandrinė žaliaakė (*Chlorophthalmus ichthyandri*)
* *[[Chlorophthalmus mento]]*
* Juodapelekė žaliaakė (*Chlorophthalmus nigromarginatus*)
* *[[Chlorophthalmus pectoralis]]*
* Havajinė žaliaakė (*Chlorophthalmus proridens*)
* Taškuotoji žaliaakė (*Chlorophthalmus punctatus*)
* *[[Chlorophthalmus zvezdae]]*
* *[[Parasudis fraserbrunneri]]*
* Ilgasnukė žaliaakė (*Parasudis truculenta*)


Chlorophthalmus chalybeius.jpg|*Chlorophthalmus chalybeius* 
Parasudis truculenta.jpg|Ilgasnukė žaliaakė (*Parasudis truculenta*)


## Nuorodos

* Family Chlorophthalmidae – Greeneyes
* Žaliaakinių (''Chlorophthalmidae'') šeimos žuvų iliustracijos ir rūšių sąrašas
Ekiu

: *Apie ES valiutą žr. [[Ekiu (ECU)]].*

**Ekiu** () – Prancūzijos aukso ir sidabro monetos viduramžiais iki pat XVIII a.

Ekiu pavadinimas kilo iš herbinio atvaizdo monetoje.

Aukso monetos: „Écu d’or“ (su karaliaus biustu: „Louis d’or“).

*Écu blanc* (t. p. „Ecu d’argent“ arba „Louis blanc“): 60 solų; respektyvios 3 livros (1641−1794).

## Nuorodos
* Prancūzijos pinigų perskaičiavimas (XVII–XVIII a.).
Europos kultūros sostinė

**Europos kultūros sostinės** statusas (iki 1999 m.: **Europos kultūros miestas**) – kasmet nuo 1985 m. suteikiamas bent vienam Europos miestui, nuo 2007 m. – dviem, nuo 2020 m. kas trejus metus – trims. Miestai priskiriami iš Europos Sąjungos, ELPA (EEE) ir iš ES šalių-kandidačių (tarp jų ir galimų).

Idėja įgyvendinta 1985 metais tuometinės Graikijos kultūros ministrės Melinos Merkuri iniciatyva – Europos Sąjungos Ministrų Taryba oficialiai patvirtino programą „Europos kultūros sostinės“. ES programa „Europos kultūros sostinė“ siekia puoselėti bendrąsias kultūros vertybes ir padėti išlaikyti tradicines šalių narių kultūras bei didinti jų žinomumą. Kultūros sostinių yra reikalaujama integruoti programos veiklas į ilgalaikes miestų strategijas, kurios (remiantis darnumo siekiu) turėtų būti darnios plėtros strategijomis. Tokiu būdu per kultūros sostinės programą taip pat turėtų būti skleidžiamos darnumo idėjos, kurios galėtų prisidėti, keičiant žmonių vertybines nuostatas, įsitikinimus ir elgseną.

Iš Baltijos valstybių Vilnius buvo 2009 m. Europos kultūros sostine, 2011 m. – Talinas, 2014 m. – Ryga, Kaunas šiuo metu yra 2022 m. Europos kultūros sostinė,  2024 m. ja taps Estijos miestas Tartu, o 2027 m. kuris nors Latvijos miestas.

## Chronologija

## Nuorodos
* Oficiali programos svetainė

## Šaltiniai
Ekonominė politika

**Ekonominė politika** – sudėtinė politikos dalis, kuria bandoma daryti įtaką ekonomikai. Tam naudojamos politinės priemonės.

Didžiausią įtaką gali padaryti viešosios valdžios organizacijos kaip valstybė, savivaldybė ir kt. Sprendimų priėmimai demokratinėse valstybėse įforminami teisės aktais.
Gelminės aklažuvės

**Gelminės aklažuvės** (*Ipnopidae*) – gelmiažuvių (*Aulopiformes*) šeima. Kūnas plonas, 10-40 cm ilgio. Akių neturi arba jos labai mažos ir paslėptos po žvynų danga. Paplitusios Atlanto, Indijos ir Ramiojo vandenynų tropinio ir vidutinio klimato vandenyse. Gyvena didelėse gelmėse, 2-6 km gylyje.

Šeimoje yra 5 gentys, 30 rūšių.
## Gentys
*Trumpauodegės aklažuvės (*Bathymicrops*)
*Siūlapelekės gelmiažuvės (*Bathypterois*)
*Gelminės žaliaakės (*Bathysauropsis*)
*Slaptaakės (*Bathytyphlops*)
*Tikrosios gelminės aklažuvės (*Ipnops*)

## Nuorodos
*Family Ipnopidae 
*Gelminių aklažuvių (''Ipnopidae'') iliustracijos ir rūšių sąrašas


Image:Bathypterois dubius.jpg|Bathypterois dubius
Image:Bathypterois longifilis (Feeler fish).gif|Ilgasiūlė gelmiažuvė (*Bathypterois longifilis*)  
Image:Bathypterois longipes.jpg|Abisalinė gelmiažuvė (*Bathypterois longipes*)
Image:Bathypterois quadrifilis.jpg|Keturpirštė voražuvė (*Bathypterois quadrifilis*)
Image:Bathysauropsis gracilis (Black Lizardfish).gif|Grakščioji žaliaakė (*Bathysauropsis gracilis*)